අයහපත් කාලගුණයෙන් පීඩාවට පත් වූ ජනතාවට කඩිනම් සහන ලබාදීම සඳහා සියලු පියවර ගන්නා ලෙස ජනාධිපති මහින්ද රාජපක්ෂ මහතා අදාළ අංශ වෙත උපදෙස් ලබා දී තිබේ.ඒ අනුව ආපදා කළමනාකරණ මධ්‍යස්ථානය ඇතුළු අදාළ අංශ මඟින් සහන සැලසීමේ කටයුතු මේ වනවිට ආරම්භ කර තිබෙන අතර පවතින අයහපත් කාලගුණය හේතුවෙන් ශ්‍රී ලංකාවේ දිස්ත්‍රික්ක කිහිපයක සිදුව ඇති ආපදා තත්ත්වයෙන් පීඩාවට පත් පවුල් වෙත සහන සැළසීම සඳහා කඩිනම් පියවර ගැනීමට ජනාධිපති මහින්ද රාජපක්ෂ මහතාගේ උපදෙස් ලැබී තිබෙන බව ජනාධිපති මාධ්‍ය අංශය ප්‍රකාශ කරයි.අධික වර්ෂාව, ජල ගැල්ම හා නායයෑම් වැනි ස්වභාවික තත්ත්වයන් හේතුවෙන් පීඩාවට පත්වූ ජනතාව 6,000ක් පමණ වන අතර මේ වනවිට පුද්ගලයින් 18 දෙනකු ජීවිතක්ෂයට පත්ව තිබේ.